Piiblikohvik
Tere tulemast taas Piiblikohvikusse!
Täna on käsil 200. Piiblikohviku saade.
Mul on külas tervisekeskuse arst, kirjanik ja kirikupoliitika tegelane
Pekka Reinikainen.
- Tere tulemast saatesse! - Aitäh!
- Oled algusest peale meiega olnud ja osalesid ühes esimestest saadetest.
Tore, et oled külaliseks ka 200. saates.
- On tore, et meil on selline kanal nagu TV7
ja et oled teinud selliseid saateid, mis on väga populaarsed.
Nende kohta on tulnud palju head tagasisidet.
- Aitäh kiituse ja julgustuse eest!
Oled kaua rõhutanud üht põhitõde, et me ei ole siin juhuslikult,
vaid meid on loonud Jumal.
Avaldasid äsja uue raamatu nimega "Image of God" - "Jumala kuju",
alapealkirjaga "Loomine või evolutsioon?"
Miks selline raamat?
- Üks peamisi põhjuseid, miks kristlik maailm
loobub tänapäeval kristlusest ja usust Piiblisse kui Jumala Sõnasse,
on darvinism ja evolutsiooniteooria, mida kasutatakse pea kõigil aladel.
See on ristiusust loobumise suurim üksikpõhjus.
Uuritud on ka seda, et 70-80% noortest kristlastest
loobuvad ülikoolis usust, kui neile õpetatakse darvinismi
ja evolutsiooniteooriat.
See on äärmiselt tähelepanuväärne.
Lisaks sellele on darvinismil olnud suur mõju maailma ajaloole.
Võime liialdamata öelda, et see on kujundanud maailma ajalugu
viimase 150 aasta jooksul tohutul määral.
Seda näitab ka eelmisel aastal Darwini aastapäeva puhul
Prantsuse ajalehes "Le Courier" avaldatud artikkel
pealkirjaga "Darwin - mees, kes tappis Jumala."
Tegemist ei ole marginaalse teemaga.
On väga oluline näidata, et darvinismi ja evolutsiooniteooriat
ei tohiks ilma igasuguse kriitikata aktsepteerida.
Tänapäeva arvutiajastul mõistame esimest korda,
et inimene on tuhandetest arvuti- programmidest ühendatud tervik.
Arvutitest palju teadev Bill Gates, kes teadaolevalt usklik ei ole,
ütles, et inimese DNA on kui arvutiprogramm,
kuid mitmeid kordi keerukam, kui inimvõimetele kohane.
Oleme jõudnud viimaste aastatega ajastusse,
kus silmad avanevad nägema, millega on tegemist.
Tegemist on tohutult keeruka plaaniga.
Probleemiks on see, et bioloogid ei suuda seda alati näha.
Bioloogia on pigem suurtele liinidele põhinev statistiline muutumine
ja muutuste otsimine.
Inseneril või arstil on looduses ja DNA-s olevat plaani
tunduvalt lihtsam mõista, sest insenerid ehitavad masinaid
ja programme, kus on reguleerimis- ja tagasisidesüsteemid
ning kõik kruvid ja ventiilid peavad olema õiges kohas ja toimima.
See on üsna keerukas väljakutse.
Inimene on palju keerukam kui ükski masin.
Insenerid mõistavad koheselt Roomlaste kirja 1. peatüki sõnumit,
et Jumala kohta teadaolev on ilmselge.
Ma ei põlga biolooge, kuid nad pole ehk kunagi ehitanud või parandanud
ühtegi masinat või loonud mingeid reguleerimissüsteeme
ega mõista neid asju.
Rakk näib lihtsa limaklimbina,
kuid seda reguleerib äärmiselt keerukas masinavärk.
- Räägid oma raamatus ja vestleme nii tänases kui järgmises saates
inimese erinevatest tahkudest, mis tunnistavad loomisest.
Räägid oma raamatu alguses füüsilisest universumist
ja mida see Loojast räägib.
- On huvitav, et kuhu iganes sa looduses ka ei vaataks,
kõikjal on näha peenreguleerimist.
Mõned aastad tagasi pidasin loengu pensionile läinud inseneridele.
Üks usklik vend nende seast ütles, et kõik on võimalik,
kui selleks antakse piisavalt aega.
Vastasin, et kõik ei ole võimalik ja küsisin vastu,
kas on võimalik ennustada lotos õige numbririda
kümme korda miljard järjestikust nädalat.
Ühe rea äraarvamise tõenäosus on tegelikult ca 1:16 000 000.
Ükskõik kui palju aega ka ei antaks, ei ole võimalik ära arvata õiget rida
kümme korda miljard nädalat järjest.
Tõenäosus, et meil on praegune peenelt reguleeritud maailm
ja maakera, on veel väiksem kui eelmainitud lotoennustus.
Teame, et meie kõigi kogetud gravitatsioonijõu mõjul
kukub see kell just sellise kiirusega.
Miks mitte kiiremini või aeglasemalt?
See peab kukkuma sellises tempos, et sinu rakkudes asuvad ensüümid
võiksid end kokku voltida.
Kui seda kasvõi juuksekarva võrra muuta, lakkaks bioloogia toimimast.
Elektromagnetilise jõu abil tehakse näiteks käesolevat saadet.
Kui asetada elektromagnetjõudu mõõtev skaala
kogu universumit katvaks joonlauaks ja liigutame sellel
gravitatsioonijõu suhet elektro- magnetjõudu veidigi rohkem kui 3 cm,
lakkab elu olemast.
See on hämmastav.
Tõin näiteks vaid kaks loodusseadust, kuid neid on palju rohkem.
Einsteinilt küsiti kord, miks see nii on.
Ta vastas, et see on maailma kõige huvitavam küsimus.
Einstein ütles, et kui Jumal otsustas luua maailma,
ei olnud tal muud võimalust.
Selles on äärmiselt huvitav.
- Ja kõik peab üheaegselt toimima, muidu pole elu võimalik.
- Kõik seadused peavad kokku sobima.
Gravitatsioonil pole mingit pistmist elektromagnetjõuga.
On püütud leida kõiksuse teooriat, kuid pole leitud.
Kui leitaks, tõestaks see Looja olemasolu veelgi enam.
Sellest on püütud mööda vaadata darvinistide-evolutsionistide
ja ateistide väidete abil, mille järgi elame universumis,
millel on vedanud.
Olemas on lugematu arv universume ja oleme sattunud sellisesse,
kus kõik on õnnestunud, kuid see on ulme
ja seda ei saa tõsiselt võtta.
Seda nimetatakse multiversumi teooriaks,
kuid see on vaid üks katse eitada Jumala olemasolu.
- Edasi räägid oma väga selgesõnalises raamatus
elusmaailma keemilistest poolest ja kuidas ka see kõneleb
Jumala olemasolust ja loomisest.
- See kõneleb väga valjult.
Darwinilgi polnud mingit seletust sellele,
kust pärineb esimene rakk, millest lähtub tema teooria
juhuslikest muutustest rakus,
kust looduslik valik valis kärbsed, elevandid ja inimesed.
Darwinil vastust pole ja ta tunnistas oma raamatus ka ise,
et oleks vaid kuskil väike soe tiigike, kust kõik alguse sai.
Darwin ei teadnud DNA-st midagi ega saanud rohkem spekuleerida.
Keemiline evolutsioon on suur probleemküsimus -
kuidas saaks sooja lihaleent segades miljonite aastatega kärbseid,
elevante ja inimesi.
Kõik biokeemiat õppinud, mina kaasa arvatud, mõistavad,
et see ei õnnestu.
Ehitusmaterjal on äärmiselt keerukas ja oleks vaja mingit masinat,
mis eraldaks ürgsupist vajalikud ehitusplokid, sest kõik ei sobi.
Pealegi on geneetiline kood, millega on kodeeritud meie kõigi
silmade värv, pikkus ja muu, valitud.
Koodis tehakse neljast tähest kolmetähelisi sõnu,
millega võib tähistada kõike.
Võimalusi on miljoneid. Kes valis selle koodi ja tähed?
Sellele pole mingeid vastuseid.
Kes ehitas selle molekuli?
Kogu meie infot sisaldava genoomi ehk pärilikkuse allika ehitamiseks
vajatakse peent masinavärki ja palju energiat - nanomasinaid.
See ei juhtu kuskil supis.
Ja kui ka juhtuks, kust pärineb selleks vajalik informatsioon?
See oleks täiesti juhuslik ahel.
Info on olemas ja see on pakitud äärmise täpsusega.
Umbes kümme aastat tagasi, kui Bill Clinton oli president,
avati inimese geeniahel ja seda uurinud teadlane ütles,
et nüüd võime lugeda keelt, mida Jumal rääkis,
kui lõi maailma.
Piibel ütleb, et alguses lõi Jumal taeva ja maa.
Alguses oli Sõna. Sõna oli Jumala juures. Sõna oli Jumal.
Jumal ütles ja asjad juhtusid.
Nüüd võime lugeda Jumala kasutatud keelt.
Tundub, et meie rakkude kasutatav keel on parim võimalik valik
miljonite keelte hulgast.
Seda on võimatu seletada loodusliku valiku katsetega,
nagu oleks see proovinud kõiki tähestiku tähti ja koode
ning lõpuks jäi see järgi. See väide on tobe.
Keegi on valinud selle keele, sõnad ja grammatika
ning asetanud sinna info.
- Räägid raamatus kõige rohkem inimesest
ja oled arstina selle ala asjatundja.
Alustad inimese rakust ja sellest, kuidas see on selgelt planeeritud.
- Võiksime näidata animatsiooni, mille leiab netist aadressilt
www.xvivo.net
Ülikooliinimesed on loonud videoid, mis näitavad rakus toimuvat -
kuidas seal töötavad nanomasinad ja ehitusliinid,
kuidas infopangast saadakse millegi veatuna tegemiseks teave.
Neid tehakse minutis tuhandeid, postitatakse alati veatult
õigele aadressile.
Seal näidatakse otsekui kõndivaid molekule
ja seda vaadates jääb suu lahti.
Aatomitest koosnev väike molekulionu kõnnib mööda teed.
Raku bensiiniks on ATP energia.
Molekulid on ehitatud nii, et nad lippavad ja toimetavad teavet
alati veatult õigele aadressil ja mingeid vigu ei juhtu.
Kui postkontor saaks teada, kuidas rakk selle probleemi lahendab,
säästetaks miljoneid ja seda isegi uuritakse.
Miljard korda suurendatud rakk on sama keeruline kui Londoni linn.
Kujutle Londoni linna klaaskuplis, kus on tuhandeid väravaid,
kaupa läheb sisse ja tuleb välja, toimub ainevahetus
ja rohkem keemilisi sündmusi kui keemiatehastes.
Seal on tuhanded elektrijaamad, mis toidavad süsteemi energiaga,
kaitsestruktuurid, infopangad ja kogu süsteem kopeerib end
automaatselt iga kahe tunni tagant.
Kujutle, kuidas London loob endast kahe tunniga samasuguse koopia.
Räägime samasugusest keerukusest.
Seal on miljard töölist.
- Mul oli koolis veendunud ateistist õpetaja,
kes õpetas meile raku ehitust.
Mäletan, et mõtlesin juba siis, olles ka ise ateist,
sest tulin usule alles hiljem, kuidas on võimalik,
et see on juhtunud tasapisi juhuslikult ja planeerimatult.
- Sama seletas ka lahkunud professor Steven J. Gold,
kes oli marksistlik ateist, paleontoloogia professor,
fossiiliasjatundja ja väga tark juudi päritolu tippteadlane.
Ta tundis ka Piiblit paremini kui keskmine soomlane
ja suutis seda vabalt tsiteerida.
See oli ka tema jaoks suur probleem.
Ta nägi, et esimene rakk oli lihtne bakterirakk.
Kuid bakterirakud ei ole lihtsad, vaid ülitäpsed ainevahetusmasinad.
Ta arvas, et bakterirakus on ehk miljon infoühikut
ja inimrakus 3500 miljonit ühikut - info hulk on tohutult kasvanud.
Ta selgitas, kuidas jõuti bakterist inimeseni
võrreldes seda mehega, kes joob pika baarileti ääres
ja kõnnib leti teise otsa võttes igal sammul ühe dringi
ning hakkab lõpuks taaruma.
Baarileti äärde - ürgsupi juurde, ta enam tagasi ei jõua,
kuid kaldub sammhaaval kõrvale ja nii arenes bakterist inimene.
Naljakas seletus, kuid paremat ei olnud.
Kui ürgsupi juurde enam ei pääse,
muutub bakter, milles on miljon ühikut teavet,
inimeseks, kelles on 3500 mln infoühikut.
Võtsin selle seletuse isegi linti.
- Kui ei taheta näha selget tõde, jõutakse uskumatute selgitusteni.
Järgmine teema sinu raamatus on inimese süda.
Süda teeb inimese eluea jooksul ilma vaheajata suure töö ära.
- Süda on tõesti hea pump, mis pumpab eluea jooksul
tohutu hulga verd ja teeb ööd-päevad tööd.
Süda kuulab tundliku kõrvaga, mida rakud vajavad.
Pärast suurt söömaaega saadetakse veri makku,
maratonijooksu ajaks lihastesse.
Kogu inimorganismi töö ajal nõuavad erinevad osad südamelt
toitu ja hapnikku.
See on väga peen süsteem, mis on pidevalt töös.
Kui süda pumpaks kogu aeg sama suure koguse verd
läbi kogu inimese, lämbuks see juba mõne nädala pärast.
Ka siin on täpsed regulatsioonisüsteemid -
tagasisidesüsteemid, hormonaalsete pumpade süsteemid ja muud,
mistõttu süda töötab kogu aeg parimal võimalikul viisil,
et see peaks vastu kogu eluea.
See regulatsioonisüsteem on väga keeruline -
räägime tuhandeist keerukaist bioprogrammidest ja -anduritest,
mis peavad kõik omavahel koordineeritud olema.
Ühe taolise bioprogrammi loomine võtaks kümneid inimtööaastaid.
Vajatakse aga 10 000 programmi ja tuleb veel kontrollida
nende omavahelist sobivust, et oleksid olemas nanopumbad,
andurid ja tagasisisdesüsteemid.
Südames on automaatne stimulaator, kuid on ka tagavarastimulaatoreid
puhkudeks, kui mõni peaks korrast ära minema.
See tekitab automaatselt elektri- impulsi, mis südame käivitab.
Südant käivitavas elektriahelas on ka pidureid,
et pumpamine toimuks võimalikult ühtlaselt ja efektiivselt.
Lihased asuvad optimaalsuse mõttes samuti spiraalikujuliselt.
Kõigega on kindlustatud, et siin maailmas,
olemasolevate loodusseaduste ja algainetega võib ehitada
töötava südame, mis teenib ilma remondita vajaliku aja.
Seal asendatakse küll vahest klappe ja stimulaatoreid,
kuid see on arstiteaduse õnnistus.
Teen selliste patsientidega pidevalt tööd ja jälgin neid.
Neid on võimalik aidata ka ravimitega.
Südamelöögid on imelised.
Ütlesin kord ühe esitluse ajal, et igal kuulajal on igas minutis
60 võimalust surra - elu on kui värelev leek.
Peame suhtuma elusse tõsiselt. See on Jumala antud kingitus.
Elu mõte on õppida tundma Loojat, kes on Jumala Poeg Jeesus Kristus.
On eluohtlik elada ilma Jeesust tundmata,
sest järgmine südamelöök võib olla ebatavaline,
tekib ebanormaalne siinusrütm ja südamevirvendus ning sa sured.
Hiljem läksime sööklasse sööma ja minu ees järjekorras seisnud mees
varises kokku.
Lootsin, et tegemist pole virvendusarütmiaga
ja ta tõepoolest toibus.
Elu on tõsine asi.
Minek võib tulla järgmise südamelöögiga.
Südame eest peab hoolitsema. See on väga õrn.
Väikseimadki häired seda ümbritseva vere kaaliumi-kaltsiumisisalduses
võivad selle peatada.
Nanopumbad teevad higipisarail tööd selle tasakaalu säilitamiseks.
Peame suhtuma elu andi suure aukartusega.
Hoia oma südant enam kui kõike muud, nagu Piibel ütleb.
Piibel ütleb ka, et leib teeb südame tugevaks.
See peaks olema rukkileib, sest seal on häid kiudaineid,
kuid sellest räägime ehk mõni teine kord.
- Räägime kindlasti veel, sest siin raamatus
on nii palju tõendeid,
et me ei jõua kõiki käesolevas saates käsitleda.
Südamest rääkides meenusid mulle sinu varasemad sõnad,
et inimesed peavad tahtma näha.
Keegi pole nii pime kui see, kes ei taha näha.
Tõendid on olemas, kuid see on meie otsustada,
kas tahame teha õiged järeldused Jumala olemasolu kohta.
See mõjutab meie elu.
- Just. Olen isegi endine ateist, sest uskusin darvinismi
ja evolutsiooni.
Nüüdseks olen avastanud, et see on üks suur mull.
Olulisim faktor on see, et inimesed ei taha näha.
Nad valivad selles valdkonnas pimeduse,
sest kardavad, et usule tulemine piirab nende enesemääramisõigust.
Seda hirmu esineb mitmes valdkonnas, kuid eelkõige seksuaaleetika vallas.
Sellel alal eksitakse Jumala tahtmise vastu
tänapäeval rohkem kui kunagi varem.
Inimene kardab, et kaotab selles valdkonnas enesemääramisõiguse.
Minu meelest on neil tegureil väga tugev mõju,
kuna tegemist on inimese põhivajadustega.
- Ometi teame kogemuste põhjal, et saame palju rohkem,
kui arvasime end kaotavat.
- Mõtlesin sedasama. Olin 36 aastat ateist.
Usule tulles on elu muutunud nii rikkaks, turvaliseks ja heaks,
et oleksin need 36 aastat otsekui surnud olnud
ja alles nüüd ellu ärganud.
Ei ole midagi halba selles, et Jumal kaitseb, aitab, juhatab
ja kuuleb iga päev palveid.
Uskliku elu pole sugugi masendav ja igav. Vastupidi.
Seda tasub proovida - Maitske, et Issand on hea!
- See on silmad lahti kulgemine, nagu sa oma raamatus
"Image of God" kirjutad.
Faktid räägivad usu kasuks - Jumal on olemas.
Kui kedagi huvitab see raamat, võib saata e-maili aadressile:
pekka.reinikainen@fimnet.fi
ja tellida selle ingliskeelse raamatu.
Aitäh saatesse tulemast ja sel teemal taas rääkimast!
Õnnistust sinu töödesse ja tegemistesse!
Aitäh teile, head vaatajad, et olite meiega -
mõned juba 200. korda.
Tere tulemast kõigile uutele vaatajatele!
Räägime nädala pärast samal teemal taas Piiblikohvikus.
Õnnistatud nädalat!
Toimetaja: Leif Nummela
Tõlge: Monika Jaaguri